ඒ අනුව හෙට පෙරවරු 10ට කථානායකවරයාගේ ප්‍රධානත්වයෙන්  පාර්ලිමේන්තුව රැස්වන අතර, පෙරවරු 11 සිට පස්වරු 4.30 දක්වා අපරාධ නඩු විධාන සංග්‍රහ සංශෝධන පනත් කෙටුම්පත ඇතුළු පනත් කෙටුම්පත් කිහිපයක් විවාදයට ගැනීමට නියමිත බව පාර්ලිමේන්තුවේ සන්නිවේදන දෙපාර්තමේන්තුව සඳහන් කළා.එසේම අතුරුදන් වූ තැනැත්තන් පිළිබද කාර්යාලයේ සාමාජිකයින්ගේ මාසික වැටුප් සහ දීමනා වැඩි කිරීමට අදාළ යෝජනාවක් ද හෙට විවාදයට ගැනීමට නියමිතයි.එමෙන්ම බලශක්ති අමාත්‍ය උදය ගම්මන්පිලට එරෙහිව ගෙනා විශ්වාස භංග යෝජනාව ජුලි මස 19 සහ 20 දෙදින විවාදයට ගැනීමට ද මෙහිදී තීරණය වී තිබෙනවා.